Dimoni Aranya (Mare)

* Anime
* Manga

La **Dimoni Aranya (Mare)** era una dimoni que va formar part de la Família Aranya.

## Aparença

La Dimoni aranya mare és una dona amb la pell molt blanca, els cabells molt llargs i blancs, les celles gruixudes i blanques, les pestanyes i ungles de color cian i els ulls grisos. A la cara, concretament al front, al tronc nasal i a les galtes, té uns grups de marques rodones i vermelles unides per una línia.

També té els ullals punxeguts i prominents com tots els dimonis.

Pel que fa a la vestimenta, porta un kimono blanc amb algun element lila i un cinturó blanc de flors liles. A més a més, duu diferents accessoris liles amb petites boles de vidre de color cian: com un penjoll (una bola cian central i boles més petites de color blau), unes polseres de turmell i unes gomes de cabell que recullen els cabells que li cauen pel davant. Va descalça.

Abans de ser un dimoni, tenia l'aparença d'una noia jove amb els cabells recollits en dues cues que li arribaven per les espatlles.

## Personalitat

Com la majoria dels dimonis, la Dimoni Aranya Mare, era cruel, insensible i capaç d'assassinar a humans. Ella controlava despietadament a desenes de caçadimonis per mitjà dels seus fils i els manipulava perquè es matessin els uns als altres. També era bastant sàdica i insensible, ja que la seva manipulació causava un patiment prolongat a les seves víctimes. Malgrat això, passar temps amb la família d'en Rui va fer que desenvolupés una por intensa per ell i el pare, els quals l'havien maltractat perquè era més feble del que s'esperaven. Aquest abús va ser prou greu per fer-la abraçar la mort i, així, evitar que en Rui i el Dimoni Aranya Pare continuessin turmentant-la.

En els seus darrers moments de vida, va recuperar alguns dels seus sentiments i records com a humana i va ser influenciada per la bondat d'en Tanjiro. La Dimoni Aranya Mare acaba agraint a en Tanjiro que l'hagi decapitada.

Més tard es va revelar que, ella era el dimoni més jove de la família i, en aquell moment, encara estava enfrontant-se als seus sentiments i records humans anteriors, que la feien plorar moltes vegades. Sempre va afectar-la molt que en Rui la considerés incapaç de ser una "mare" adequada per als seus "fills", que eren més grans que ella.

## Història

Quan la Dimoni Aranya mare encara era humana, va ser estimada per una persona jove que tenia un haori granat, els cabells negres recollits en una cua i una mirada que ella recordava semblant a la del Tanjiro.

Després de convertir-se en un dimoni i perdre la persona que estimava, es va establir a la muntanya Natagumo. Segurament s'hauria trobat amb en Rui i se li va donar l'oportunitat de fer-se més forta a canvi de jugar un paper a la seva "Família Aranya". Se li va donar el paper de mare. No obstant això, a causa de ser un dimoni convertit recentment, ploraria la pèrdua de la seva humanitat i del seu ésser estimat. Això faria que tant en Rui com el Pare la "castiguessin" per ser feble i incapaç de ser una "mare" adequada per als seus "fills", que eren més grans que ella, ja que ella era, tècnicament, el dimoni més jove de la Família Aranya (la seva aparença original era la d'una noia molt jove).

Quan la Legió de Caçadimonis envia una desena de caçadimonis a una missió al Mont Natagumo, la Dimoni Aranya Mare els fa lluitar els uns contra els altres mitjançant els seus fils amb els quals, és capaç de controlar els moviments de les seves víctimes. Quan en Tanjiro Kamado i els seus amics arriben al Mont Natagumo, la majoria de caçadimonis, com la Ozaki, ja s'han convertit en marionetes. Quan en Tanjiro i l'Inosuke aconsegueixen desfer-se de les marionetes caçadimonis, la Dimoni Aranya Mare fa servir la marioneta més forta que té i que mantenia a la reserva, un dimoni sense cap. Quan els protagonistes acaben amb aquest dimoni sense cap, l'Inosuke Hashibara llança pels aires a en Tanjiro Kamado i, aquest, ho aprofita per llançar-se al damunt de la Dimoni Aranya Mare.

En Tanjiro va directe a tallar-li el cap, cosa que la Dimoni Aranya mare no s'esperava. Com que la dimoni no aguanta més les reprimendes d'en Rui, decideix que el millor que pot fer és deixar-se matar. En Tanjiro veu com la dimoni abraça la seva mort i decideix canviar de forma (en el seu Estil de Respiració) per a donar-li una mort suau i alliberadora. En els seus darrers moments, la Dimoni Aranya Mare va recuperar alguns dels seus sentiments i records com a humana (el record d'un home jove que l'estimava). En agraïment per aquella mort plàcida, l'avisa que una de les dotze llunes és a la muntanya.

En Tanjiro va dir que la Dimoni Aranya Mare feia olor de por i patiment.

## Habilitats

Així com la majoria dels dimonis, ella també posseïa un alt nivell de força i resistència. Era una de les responsables de posar fi a la vida de centenars de persones i caçadors de dimonis que visitaven la Muntanya Natagumo.

* **Canvi de forma:** gràcies a la gota de sang de Muzan Kibutsuji proporcionada per en Rui, la mare posseïa un canvi de forma avançat. Va ser capaç d'alterar completament la seva aparença física perquè coincidís amb la d'en Rui, per tal de formar part de la Família Aranya. No obstant això, a causa de la seva falta de control sobre les seves emocions humanes persistents, va ser propensa a revertir accidentalment la seva aparença, cosa que va desagradar molt a en Rui.
* **Regeneració:** Com tots els dimonis, podia regenerar ferides que per a un humà podien esdevenir potencialment mortals. Gràcies a les seves capacitats regeneratives, va ser capaç de sobreviure a la gran quantitat d'abusos físics per part del Dimoni Aranya Pare i del Rui.
* **Tècnica de Sang Demoníaca:** Com a membre de la Família Aranya, posseïa trets i habilitats característics d'una aranya. Amb la seva tècnica era capaç de fer:
	+ **Manipulació de Fils:** de la mateixa manera que els altres membres de la família, era capaç de crear múltiples fils fets de les seves pròpies cèl·lules i manipular-los al seu gust. Ella els feia servir per enganxar-los als seus objectius, convertir-los en titelles i moure'ls al seu gust. Podia controlar-los des de molt lluny a través de les teranyines que li sortien de la punta dels dits.

## Curiositats

* Va ocupar el lloc 34è a la Primera Enquesta de Popularitat.

## Referències

1. ↑ Kimetsu no Yaiba (Manga) - cap 41
2. ↑ Kimetsu no Yaiba (Anime): Episodi 20
3. ↑ *Kimetsu no Yaiba* Anime: Episodi 17